স্ত্রোমায়

পৌল ভন হাভার (, ; জন্ম: ১২ই মার্চ ১৯৮৫), যিনি তাঁর স্ত্রোমায় (, ) মঞ্চনামে বেশি পরিচিত, হলেন একজন ফরাসি বেলজীয় গায়ক, র‍্যাপার, গীতিকার ও রেকর্ড প্রযোজক। তিনি তাঁর হিপহপ ও ইলেকট্রনিক সংগীত শৈলীর মিশ্রণের জন্য সুপরিচিত। ২০০৯ সালে তাঁর চীজ অ্যালবামের গান আলর অঁ দঁস তাঁকে ব্যাপক জনপ্রিয়তা এনে দেয় এবং এটি ইউরোপের বেশ কয়েকটি দেশে শীর্ষ অবস্থানে পৌঁছোয়। ২০১৩ সালে তাঁর দ্বিতীয় অ্যালবাম রাসিন কারে বাণিজ্যিকভাবে ব্যাপক সাফল্য লাভ করে, ফ্রান্সে ২ মিলিয়ন কপি বিক্রি হয় এবং পাপাউতে ও ফর্মিদাব্ল গান দুটি তালিকার শীর্ষে পৌঁছোয়।

প্রারম্ভিক জীবন
পৌল ভন হাভার ব্রাসেল্‌স জন্মগ্রহণ করেন এবং শহরের লাকেন এলাকায় বেড়ে ওঠেন। তাঁর বাবা পিয়ের র‍্যুতার ছিলেন রুয়ান্ডা থেকে আগত একজন তুৎসি এবং মা মিরান্ডা ভন হাভার ছিলেন একজন ফ্লেমীয় বেলজীয়া নারী। তিনি এক সাক্ষাৎকারে বলেন যে তাঁর বাবার দিক থেকে তাঁর দূরবর্তী সোমালি বংশধারাও রয়েছে। তিনি ও তাঁর ভাইবোনেরা মায়ের তত্ত্বাবধানে বড় হন, কারণ তাঁদের বাবা—যিনি একজন স্থপতি ছিলেন—১৯৯৪ সালের রুয়ান্ডার গণহত্যা চলাকালে পরিবারকে দেখতে গিয়ে নিহত হন। অনুপস্থিত বাবার বিষয়ে তিনি ২০১৯ সালে বলেন,

তিনি জেতে অবস্থিত সঁত্র স্কল্যার দ্যু সাক্রে ক্যর নামের একটি জেসুইট বিদ্যালয়ে এবং গদিনে অবস্থিত কল্যাজ স্যাঁ-পলে পড়াশোনা করেন—১৬ বছর বয়সে সরকারি বিদ্যালয় ব্যবস্থায় ব্যর্থ হওয়ার পর। স্কুলজীবনেই তিনি বন্ধুদের সঙ্গে একটি ছোট র‍্যাপ দল গঠন করেন। তাঁর প্রাথমিক প্রভাবগুলোর মধ্যে ছিলেন বেলজীয় গায়ক-গীতিকার জাক ব্রেল, সন কুবানো এবং কঙ্গোলীয় রুম্বা।

 পাদটীকা 

 তথ্যসূত্র